CELEX: 62015CN0548
Language: hr
Date: 2015-10-21 00:00:00
Title: Predmet C-548/15: Zahtjev za prethodnu odluku koji je 21. listopada 2015. uputio Hoge Raad der Nederlanden (Nizozemska) – J. J. de Lange protiv Staatssecretaris van Financiën

1.2.2016   
            
            
               HR
            
            
               Službeni list Europske unije
            
            
               C 38/21
            
         Zahtjev za prethodnu odluku koji je 21. listopada 2015. uputio Hoge Raad der Nederlanden (Nizozemska) – J. J. de Lange protiv Staatssecretaris van Financiën
   (Predmet C-548/15)
   (2016/C 038/31)
   Jezik postupka: nizozemski
   
      Sud koji je uputio zahtjev
   
   Hoge Raad der Nederlanden
   
      Stranke glavnog postupka
   
   
      Žalitelj u kasacijskom postupku: J. J. de Lange
   
      Druga stranka u kasacijskom postupku: Staatssecretaris van Financiën
   
      Prethodna pitanja
   
   
               1.
            
            
               Treba li članak 3. Direktive Vijeća 2000/78/EZ (1) od 27. studenoga 2000. o uspostavi općeg okvira za jednako postupanje pri zapošljavanju i obavljanju zanimanja tumačiti na način da se primjenjuje na poreznu olakšicu uključenu u porezne propise na temelju koje se troškovi studiranja pod određenim uvjetima mogu odbiti od oporezivog dohotka?
            
         U slučaju negativnog odgovora na prvo prethodno pitanje:
   
               2.
            
            
               Treba li zabranu diskriminacije na temelju dobi kao opće načelo prava Unije primijeniti na poreznu olakšicu na temelju koje se troškovi obrazovanja uzimaju u obzir za porezni odbitak samo pod određenim uvjetima čak i ako ta olakšica ne ulazi u materijalno područje primjene Direktive 2000/78/EZ i kada se navedenim uređenjem ne provodi pravo Unije?
            
         U slučaju potvrdnog odgovora na prvo ili drugo prethodno pitanje:
   
               3.
            
            
               
                           a)
                        
                        
                           Mogu li se različita postupanja koja nisu spojiva sa zabranom diskriminacije na temelju dobi kao općim načelom prava Unije opravdati pod uvjetima utvrđenima u članku 6. Direktive 2000/78/EZ?
                        
                     
                           b)
                        
                        
                           Ako ne: koji kriteriji vrijede prilikom primjene te zabrane ili za opravdanje razlikovanja prema dobi?
                        
                     
         
               4.
            
            
               
                           a)
                        
                        
                           Treba li članak 6. Direktive 2000/78/EZ i/ili zabranu diskriminacije na temelju dobi tumačiti na način da različito postupanje na temelju dobi može biti opravdano ako se razlog za to različito postupanje odnosi samo na jedan dio slučajeva obuhvaćenih navedenim razlikovanjem?
                        
                     
                           b)
                        
                        
                           Može li se razlikovanje prema dobi opravdati mišljenjem zakonodavca da porezna olakšica ne mora biti na raspolaganju od određene dobi jer je osoba koja bi je zahtijevala „sama odgovorna” za postizanje cilja koji se želi postići tom olakšicom?
                        
                     
         
      (1)  SL L 303, str. 16. (SL, posebno izdanje na hrvatskom jeziku, poglavlje 5., svezak 1., str. 69.).